Akadi

Akadi ishte një nga qytetet kryesore, së bashku me Babiloninë dhe Erekun, që i themeloi Nimrodi.Bibla, Zanafilla 10,10 Quhej edhe Agade.

Mbishkrimet tregojnë se atje lulëzoi një dinasti e hershme semitike e themeluar nga Sargoni I (rreth vitit 2350 p.e.s.). Në atë kohë Akadi kontrolloi tërë territorin e Sumerit (Babiloninë jugore) dhe ushtritë e tij depërtuan deri në Siri, Elam dhe Anadollinë jugore. Falë tregtisë së madhe dhe lulëzimit që pasoi pas sundimit te Sargonit dhe pasardhësit e tij, Naram Sinit, dinastia e Akadit u bë simbolike për epokën e artë. Më vonë, kur Babilonia u bë kryeqytet, emri Akad vazhdonte të përdorej për të shënuar mbarë Babiloninë veriore deri në epokën e mëvonshme persike në regjistrimet e Asirisë dhe Babilonisë.

Gjuha akade përdoret për të shënuar gjuhët semitike të Asirisë dhe Babilonisë, kurse dialekti i dinastisë akadiane quhet akadian i vjetër.

 Kronolgjia e sundimtarëve akadianë 

Sundimtar	Kronologji e mesme para Kr.	

Sargoni	        2334–2279	

Rimushi	        2278–2270	

Manishtushu	2269–2255	

Naram-Sini	2254–2218	

Shar-Kali-Sharri 2217–2193	

Ndërsundim	2192–2190	

Dudu	        2189–2169	

Shu-turul	2168–2154

Referimet

Kategoria:Babiloni
Kategoria:Historia e lashtë